Siddestilling og den hemiparetiske kørestolsbruger
tirsdag den 26. oktober 2021

Program

08.30: **Morgenmad**
09.00: **Velkomst** v/ ViTSi styregruppe

09.15:  **Neurologiske årsager til Hemiparese** v/læge, Christian Holm Steenkjær, Neurologisk afdeling, Aarhus Universitetshospital

*En gennemgang af et apopleksi-forløb i de tidlige faser. Hvad sker der i hjernen? Hvilke fysiske udfald ser vi? Der vil være en gennemgang af kognitive udfald, både lette og svære. Endelig vil der være en gennemgang af rehabiliteringsfaserne.*

10.15: **Kaffepause**

10.30: **Den regionale rehabilitering** v/ Udviklingsfysioterapeut Vibeke Wagner, MSc fysioterapi, Hvidovre Hospital

*Hvilke udfordringer ses i forbindelse med siddende stilling under indlæggelse og hvordan kan interprofessionelt samarbejde om en funktionel og komfortabel siddestilling bidrage til patientens rehabiliteringsforløb? Oplægget tager udgangspunkt i problemstillinger hos patienter med svære funktionsevnenedsættelser og vil berøre emner som vitale funktioner, aktivitet og deltagelse samt sikkerhed for patient og personale ved fx motorisk uro.*

11.15: **Den kommunale rehabilitering** v/ Udviklingsergoterapeut Louise Sonne Klint, Helsingør Træning og Rehabilitering
*I dette oplæg er der fokus på den hemiplegiske patients overgang fra region til kommune. Oplægget belyser hyppige problemstillinger i forhold til siddestilling. Hvad og hvordan træner vi i forhold til siddestilling? Siddestilling i forhold til daglige aktiviteter. Endelig belyses fokusområder i overgangen fra kommune til eget hjem.*

12.00: **Frokost**

13.00: **Bandagering** v/ Bandagist Jette Skøtt, Ortos Bandagisterne

*En kort gennemgang af de forskellige typer bandager, der kan understøtte den siddende stilling i forhold til balance, stabilitet, respiration og smertelindring.*

13.15: **Funktionel siddestilling i manuel kørestol** v/ Ergoterapeut seniorrådgiver Monica In Frovik, NAV Hjelpemiddelsentral Vest-Viken, Norge

*Med udgangspunkt i den enkeltes mål for aktivitet vil Monica In Frovik analysere sig frem til, hvordan en manuel kørestol kan tilpasses, og hvilket tilbehør kørestolen kan udstyres med for at kompensere for nedsat funktionsevne hos borgere med hemiplegi. Ud over tilpasning af siddestillingen vil hun komme ind på mulighederne for at drive stolen frem, fx med enhåndsdrift eller med en fod.*

14.00: **Pause** med mulighed for at besøge udstillingen af kørestole og tale med konsulenterne.

14.30: **Funktionel siddestilling i manuel kørestol** v/ Ergoterapeut seniorrådgiver Monica In Frovik (fortsat)

15.15: **Opsamling på dagen og afslutning**

**Udstilling af manuelle kørestole**

I tilknytning til konferencen vil der være en udstilling af et udvalg af manuelle kørestole, som er indstillet særligt til denne målgruppe. Udstillingen vil være bemandet med konsulenter fra de respektive firmaer.